Villa Wolf 2019 Riesling Dr. Ernst Loosen, J. L. Wolf, Pfalz | Uhrskov Vine
★★★★★★ - Gastro (2018): "Klassisk og ligefrem riesling med nok sødme til, at den ikke opleves knastør, samtidig med at den fremstår mere tilgængelig og venlig. Sødmen balancerer den friske syre flot, mens noterne af lime og grønne æbler er med til at understrege vinens friskhed og ophav. Den er på ingen måde kompliceret at drikke, men til gengæld smager den pokkers godt, hvad enten man konsumerer den i store slurke som aperitif, eller man sætter den til en chilistærk thai-ret eller en stegt jomfruhummerhale. Den er læskende som få, og den er en påmindelse om, hvor meget vin man får for pengene i Tyskland … endnu."
❤ ❤ ❤ ❤ ❤ - Kvindevin.dk (2018): "Fund til prisen... Normalt kan ord som ’syrlig’ og ’spids’ godt have negative associationer. Men ikke her! Wolfs Riesling prikker dig på tungen og kaster om sig med smagsnuancer af moden grape, friske abrikoser og hvide nektariner. På den ene side byder vinen på en høj syre, på den anden en stor frugtighed, og de to ting til sammen endte ud i et ualmindeligt godt balanceret resultat. Det er ikke en vin for dem, der søger den tyktflydende terpentin-stil i deres Riesling – denne vin er i den pivfriske, nærmest opkvikkende ende af Riesling-skalaen. Og en virkelig god repræsentant for den stil."